Public procurement notice: Contract Notice
Published: 2017-02-11
Buyer: EULEX Kosovo
Country: 1A
Contract type: Services
Procedure: Restricted procedure
CPV classification: 50300000 | 79800000
Submission deadline: 2017-03-17
EU fund: ESF

Technical requirements: Bemærk venligst, at tildelingen af kontrakten sker på betingelse af: Denne udbudsprocedure iværksættes med forbeholdsklausul (se afsnit 2.3.6 i den praktiske vejledning til kontraktprocedurer i forbindelse med EU's eksterne aktiviteter, http://ec.europa.eu/europeaid/work/procedures/implementation/practical_guide/documents/2008new_prag_final_en.pdf), dvs., at tildelingen af denne specifikke kontrakt afhænger af tildelingen af midler til EULEX ved indgåelse af en kontrakt mellem Europa-Kommissionen og chefen for EULEX.
Rådets fælles aktion 2008/124/FUSP af 4.2.2008 om Den Europæiske Unions retsstatsmission i Kosovo (herefter »EULEX Kosovo«) som ændret ved Rådets fælles aktion 2009/445/FUSP og ved Rådets afgørelse 2010/322/FUSP, Rådets afgørelse 2012/291/FUSP, Rådets afgørelse 2013/241/FUSP, Rådets afgørelse 2014/349/FUSP, Rådets afgørelse 2014/685/FUSP af 29.9.2014, Rådets afgørelse (FUSP) 2015/901 af 11.6.2015, Rådets afgørelse (FUSP) 2016/947 af 14.6.2016 og Rådets afgørelse (FUSP) 2016/1990 af 14.11.2016.
Underskrivelsen af rammekontrakten udgør ikke nogen forpligtelse for den ordregivende myndighed til at benytte hele maksimumsbudgettet, der er til rådighed for denne kontrakt, og/eller at bestille de tjenesteydelser for antallet af printere og fotokopimaskiner, der er anslået i bilag II til udbudsmaterialet.
Det overordnede formål med kontrakten er at yde styrede trykkeritjenester for Xerox-printere og -fotokopieringsmaskiner, som bl.a. omfatter:
Den ordregivende myndighed kan, efter eget valg, udvide projektets varighed, på betingelse af til rådighed stående finansieringsmidler, op til en varighed eller værdi, der ikke overstiger den indledende kontrakts varighed eller værdi. Enhver forlængelse eller udvidelse af kontrakten forudsætter, at kontrahenten har udført sit arbejde på tilfredsstillende vis.
Deltagelse er åben for alle fysiske personer og/eller juridiske personer, der deltager enten individuelt eller som del af en sammenslutning (et konsortium), som godkendt ved Rådets afgørelse (FUSP) 2016/1990 af 14. november 2016 om ændring af fælles aktion 2008/124/FUSP om Den Europæiske Unions retsstatsmission i Kosovo (EULEX KOSOVO). Deltagelse af fysiske og juridiske personer i tildelingen af kontrakter, der finansieres af missionens budget, er åben uden begrænsninger. Deltagelse er ligeledes åben for internationale organisationer.
Alle valgbare fysiske og juridiske personer (i henhold til punkt 11 ovenfor) eller sammenslutninger af sådanne personer (konsortier) kan ansøge.
Et konsortium kan være en permanent, vedtægtsmæssigt etableret sammenslutning eller en sammenslutning, der er etableret uformelt med henblik på en specifik udbudsprocedure. Alle deltagere i et konsortium (dvs. lederen og alle øvrige deltagere) hæfter solidarisk over for den ordregivende myndighed.
Deltagelse af en ikkevalgbar fysisk eller juridisk person (i henhold til punkt 11) vil resultere i automatisk udelukkelse af denne person. I særdeleshed gælder, at det samlede konsortium vil blive udelukket, såfremt den ikkevalgbare person er en del af et sådant.
Fysiske eller juridiske personer må kun indgive 1 ansøgning uanset deltagelsesform (som individuel juridisk enhed eller som leder af eller deltager i et ansøgerkonsortium). Hvis en fysisk eller juridisk person indgiver mere end 1 ansøgning, vil samtlige ansøgninger med deltagelse af denne person blive udelukket.
Bud modtaget fra tilbudsgivere, der omfatter andre virksomheder end dem nævnt i ansøgningen til prækvalifikationslisten, vil blive udelukket fra denne begrænsede udbudsprocedure, medmindre forudgående tilladelse fra den ordregivende myndighed er blevet opnået (se den praktiske vejledning — PRAG 2.4.3). Ansøgere, der figurerer på prækvalifikationslisten, må ikke indgå aftaler om samarbejde eller underentreprise med hinanden i forbindelse med denne kontrakt.
Som en del af ansøgningsskemaet skal ansøgere indgive en underskrevet erklæring, vedlagt standardansøgningsskemaet, om, at de ikke befinder sig i nogen af udelukkelsessituationerne anført i afsnit 2.3.3 i PRAG.
Underentreprise er tilladt. Den samlede værdi af den del, der afgives i underentreprise, må ikke overstige 30 % af kontraktværdien.
På grundlag af de indgivne ansøgninger vil mellem 4 og 8 ansøgere blive opfordret til at afgive detaljerede bud på denne kontrakt. Hvis antallet af valgbare ansøgere, der lever op til udvælgelseskriterierne, er mindre end minimummet på 4, kan den ordregivende myndighed opfordre de ansøgere, der opfylder kriterierne, til at afgive bud.
Udførelsesfristen for opgaverne er 12 måneder fra kontraktens påbegyndelsesdato, selvom kontrakten kan annulleres med kort varsel (artikel 19 i de særlige betingelser for kontrakten vedlagt udbudsmaterialet).